Jambatan Maut (filem)

Jambatan Maut merupakan sebuah filem Melayu yang diterbitkan di Malaysia yang ketika itu merupakan sebahagian dari Malaya pada tahun 1963. Filem Jambatan Maut diterbitkan dalam bentuk filem hitam putih tanpa warna.http://filemklasikmalaysia.blogspot.com/2011/05/jambatan-maut-1963.html?m=1

 Sinopsis 

Pantai Belimbing: Hamidah tinggal bersama ibunya yang buta. Suatu hari ketika pulang selepas mandi dan mencuci kain, dia telah diganggu oleh Haron (Kepala Penjahat) dan tiga lagi kawannya.

Hamidah dapat melepas diri dan lari, tetapi dikejar oleh Haron dan kawan-kawannya. Sampai di pertengahan jambatan buluh untuk menyeberang dia tidak dapat lepas kerana dikepung.

Demi mempertahankan maruahnya, Hamidah mengambil keputusan terjun ke dalam sungai. Ibrahim, kebetulan sedang lalu di situ, cuba menyelamatkannya tetapi gagal. Hamidah hilang di bawa arus deras.

Dirumah Ibrahim dimarah ayahnya kerana asyik mengarang lagu saja, tidak mahu cari kerja. Ayahnya menyuruh dia berkahwin dengan anak orang kaya dan ada kuasa di Melaka tetapi ditolaknya kerana dia tidak mengenali gadis tersebut.

Disebabkan keenggannya itu, Ibrahim dihalau ke luar rumah oleh ayahnya, dan bersama Kamal (pembantu rumah) dia pergi ke pondok usang (kepunyaan orangtuanya) berhampiran dengan jambatan di mana Hamidah terjun ke dalam sungai.

Semasa meneruskan kegemarannya mengarang lagu, Hamidah menjelma. Kali ini bukan sebagai manusia biasa tetapi sebagai orang halus (bunian). Hamidah datang ke situ kerana mahu menhukum Kepala Penjahat dan kawan-kawannya yang menjadi ancaman orang-orang kampung terutama anak-anak gadis.

Pertemuan tersebut menjalinkan perasaan cinta antara mereka, dan boleh dikatakan setiap malam Hamidah ke pondok tersebut menjalin kasih sayang dengan Ibrahim sambil bergurau senda dan menyanyikan lagu-lagu karangan Ibrahim.

Pertemuan Ibrahim dan Hamidah terganggu apabila Ibrahim dikatakan sakit di mana ayahnya datang ke pondok tersebut dengan membawa Tok Bomoh untuk menjampi serapah yang menyebabkan Hamidah berada dalam keadaan tidak menentu.

Haron dan kawan-kawannya datang dan terus mengganggu orang-orang kampung terutama anak-anak gadis dan merampas duit peniaga diwarong, dan ini membuat Ibrahim dan orang-orang kampung berusaha menangkap mereka.

Perangkap yang di pasang oleh Ibrahim berjaya apabila tertangkapnya dua diantara mereka, Haron dan seorang lagi kawannya dapat melepaskan diri. Bagaimanapun,
tempat persembunyian mereka dapat dikesan.

Pertarungan berlaku, dan ketika lari dari diburu oleh orang-orang kampung dan ketika dia cuba menyeberangi jambatan di mana dulu Hamidah pernah terjun (di tempat yang sama) dia terjatuh dan mati tertikam oleh kerisnya sendiri setelah dia ternampakkan Hamidah datang ke arahnya.

Kerana dendamnya sudah tercapai, Hamidah memberitahu Ibrahim yang mereka tidak boleh hidup bersama kerana berada dalam dua alam yang berlainan. Dia terpaksa kembali ke tempat asalnya dan tidak akan kembali lagi.

Bagaimanapun Hamidah menyuruh Ibrahim menurut saja kehendak ibubapanya supaya berkahwin dengan gadis yang dipaksanya kahwin dulu. Kerana kasihnya kepada Hamidah, Ibrahim bersetuju dengan permintaan Hamidah itu.

Apabila keadaan kampung sudah aman dan damai, Ibrahim pun pergi ke rumah Datuk Shahbandar di Melaka. Di sana dia bertemu dengan sepupu Hamidah yang wajah dan bentuk badan sama seperti Hamidah namanya, Zubaidah.

 Pelakon 

 Pelakon utama 
 Sophia Ibrahim sebagai Hamidan / Zuraidah
 S. A. Mokhtar sebagai Ibrahim

 Pelakon pembantu 
 A. Bakar Jaafar sebagai Haron
 Jamal Kerdil sebagai Kamal
 Amin Zaa
 Bakar M.
 Nor Jin sebagai bapa Ibrahim 
 Rosiah Chik

 Rujukan 

 Pautan luar 

Kategori:Filem 1963
Kategori:Filem Malaysia tahun 1963
Kategori:Filem bahasa Melayu
Kategori:Filem arahan Maroeti